cyanic-selkie/wikianc huggingface dataset:
Aphrodite av Kylie Minogue
Fire singlar vart utgjeven frå albumet. Den første singelen «All the Lovers» var vellukka i mange europeiske land og nådde tredjeplassen i Storbritannia. Den andre singelen «Get Outta My Way» nådde den Top 20 i Storbritannia men ikkje den Top 50 i Australia. Den tredje singelen «Better than Today» nådde ikkje den Top 50 i Australia og den Top 20 i Storbritannia. «Put Your Hands Up (If You Feel Love)» vart utgjeven som den fjerde singelen frå Aphrodite og nådde den Top 50 i Australia. Alle fire singlar utgjeven frå albumet nådde fyrsteplassen på den Billboard Hot Dance Club Songs-listene.
Albuminformasjon
Albumet vart fronta av singelen «All the Lovers» som kom ut på førehand, og vart utgjeven over heile verda i juli 2010. «All the Lovers» var ein av dei siste songane som vart skrive for albumet, og denne vart seinare valt som første singelen. På Aphrodite er Stuart Price den viktigaste produsenten, medan låtskrivarane er Minogue, Stuart Price, Calvin Harris, Jake Shears, Nerina Pallot, Pascal Gabriel, Lucas Sekon, Tim Rice-Oxley og Kish Mauve. Price bidrog til albumet med ei kreativ økt med Minogue i New York i slutten av 2009. Albumet inneheld ingen balladar, men nokre slike songar vart spelt inn under innspelinga av albumet. Songen «Better than Today» vart framført av Minogue på den nordamerikanske turneen hennar, For You, For Me Tour, før innspelinga.
Minogue la seinare ut på turneen Aphrodite World Tour. Turneen vart hennar største så langt og dei vitja fem verdsdelar i alt inkludert Europa, Asia, Nord-Amerika, Oseania og Afrika.
Listeplasseringar og sal
Aphrodite nådde topplistene i over femten europeiske land. Albumet nådde fyrsteplass på dei britiske hitlistene og var det femte albumet til Minogue som nådde fyrsteplass på lista. I USA vart dette det nestbestseljande albumet hennar med sal av over 18 000 eksemplar i løpet av den første veka, og albumet nådde nittandeplass på Billboard 200. I Australia vart albumet det tiande Top 10-studioalbumet hennar og det nådde andreplassen på den australske albumlista. I Tyskland vart albumet hennar det tredje til å nå Top 10, det første sidan Fever. Aphrodite vart sertifisert til platina i Australia og Storbritannia for sal av over 70 000 og 300 000 eksemplar.
Singlar
Den første singelen frå Aphrodite vart som «All the Lovers». Under eit intervju med CNN fortalde Minogue om valet av songen som første singel. Songen fekk positive anmeldelser frå kritikarar og nådde tredjeplassen på UK Singles Chart. Songen nådde òg Top 10 og Top 20 på hitlistene i Europa, Asia og Australia.
Den andre singelen «Get Outta My Way» vart utgjeven over heile verda i september 2010. Songen kom ut i oktober 2010 i Australia. I eit intervju skildra Kylie songen som «rein dansepop» og seier at energien er særs smittande.
«Better than Today» vart den tredje singelen frå albumet og vart utgjeven den 6. desember 2010 i Storbritannia. Songen har fått stort sett positive meldingar frå kritikarar. I USA nådde songen fyrsteplassen på Billboard-danselista.
«Put Your Hands Up (If You Feel Love)» vart utgjeven som den fjerde singelen. Songen kom ut 3. juni 2011 over heile verda. «Put Your Hands Up (If You Feel Love)» nådde fyrsteplass på Billboard-danselistene, der Minogue no har oppnådd fem påfølgjande fyrsteplass-singel. Songen nådde ikkje topplistene i Australia og Storbritannia.
Mount Brocklehurst
Mount Brocklehurst er eit kuppelforma fjell, med ein topp på 1310 moh, som ligg nord for Mawsonbreen og 6 nautiske mil vest for Mount Murray i Victoria Land. Det vart først kartlagd av Nimrod-ekspedisjonen,1907–09, som namngav det etter sir Philip Lee Brocklehurst, som medverka på ekspedisjonen og var assisterande geolog.
Human Rights Service
Human Rights Service (HRS) er ei norsk stifting som vart oppretta i 2001 for å arbeide for eit velfungerande, multietnisk samfunn. Organisasjonen ønskjer å bidra til betre integrering og førebygging av brot på sentrale menneskerettar gjennom spreiing av informasjon. HRS er særleg kjent for arbeidet sitt mot tvangsekteskap og kvinneundertrykking av religiøs eller kulturell art. Organisasjonen har også stilt seg kritisk til det verdimessige og økonomiske utbyttet ved høg innvandring.
Informasjonsleiar Hege Storhaug har vore ein markant frontfigur for organisasjonen sidan starten. Gjennom fleire bøker har ho retta eit kritisk søkelys mot negative sider ved islam, mellom anna i boka ''Islam, den 11. landeplage'' som vart gjeve ut i 2015.
Shaftesbury
Shaftesbury er ein by i Dorset i England. Han ligg ved vegen A30, like ved grensa til Wiltshire, på Cranborne Chase. Han ligg over 200 moh. og er etter Ashmore den nest høgastliggjande busetnaden i Dorset og den einaste byen i grevskapet som ligg så høgt. Han er òg ein av dei eldste byane til landet. Turisme er ei av dei viktigaste inntektskjeldene for byen.
Det er utsikt her over Blackmore Vale, som elva Stour renn gjennom. Frå utsiktspunktet er det mogleg å sjå heilt til Glastonbury Tor i nordvest og Purbeck i sør.
Mange av dei eldste bygningane er bygde med lokal sandstein, medan andre er reist med kalkstein frå Chilmark, mykje av han henta frå Shaftesbury Abbey etter at klosteret vart nedlagt.
Byen er kjent for Gold Hill, ein bratt, brusteinsbelagt gate som er attgjeve på omslaget til ei rekkje bøker om Dorset og den engelske landsbygda. Ved toppen av gata ligg St. Peters kyrkje, som er ein av dei få bygningane frå før 1700-talet som står i byen. Andre attraksjonar er ruinane av klostret og Wardour slott.
Shaftesbury hadde ein av dei siste marknadene for levande dyr i Storbritannia fram til 2004, då det vart nedlagt. Det er seinare opna ein stort supermarknad på staden. Det blir enno halde ein vanleg marknad i byen kvar torsdag.
Forfattaren Thomas Hardy, som budde ein periode i distriktet, er inspirert av byen i fleire av verka sine, og ein kjenner han igjen i den fiktive byen hans Shaston.
Historie
Den dokumenterte historia til Shaftesbury byrjar i angelsaksisk tid, men han vart grunnlagt tidlegare. Ein del identifiserer han med den keltiske byen Caer Palladur. Alfred den store grunnla ein festningsby (burgh) på staden i 880 for å forsvare området mot danane. Han grunnla saman med dottera Ethelgiva Shaftesbury Abbey i 888, noko som auka prestisjen til byen. Det vart etterkvart det rikaste klostret for benediktinarnonner i England. Athelstan grunnla tre kongelege myntverkstader, som slo mynt med bynamnet.
Kong Knut den store døydde her i 1035. I same hundreåret blir byen nemnd i Domesday Book (1086) som Scaepterbyrg. Han var då ått dels av krona og dels av klostret. Edvard Martyren vart gravlagt i klosteret, som difor tiltrekte seg pilegrimar frå alle delar av landet.
I 1240 vitja kardinal Otto, som legat for pave Gregor IX, klostret og stadfesta charteret frå 1191. I 1260 fekk byen rett til å halde marknad, og i 1392 gav Richard II løyve til å ha to marknader på forskjellige dagar kvar veke. Innan 1340 hadde vervet som borgarmeister vorte eit viktig embete, og den som vart vald vart innsett av forvaltaren til abbedissa.
Den siste abbedissa, Elizabeth Zouche, signerte ei overgjeving i 1539, då klostervesenet vart oppløyst i samband med reformasjonen. Klosteret vart rive og eigedomane vart selde.
Frå 1296 til 1832 valde Shaftesbury to parlamentsmedlemmer. I reformloven av 1832 vart dette redusert til éin, og i 1884 vart valkretsen innlema i eit større område.
Under borgarkrigen var borgarane for det meste tilhengarane av parlamentarianarane, men rojalistane kontrollerte byen. Wardour slott fall til parlamentarianarane i 1643, og i august 1645 vart byen omringa. Han var då eit sentrum for Clubmen. Desse vart arresterte og stilte for retten i Sherborne. Under Monmouthopprøret i 1685 tok ikkje borgarane side.
Dei fleste av dei gamle bygningane har gått tapt, mange av dei gjennom byplanlegging. Blant anna vart dei gamle laugshallane rivne for å gje plass til ei breiare hovudgate; eit nytt rådhus vart reist i 1827.
På 1700- og 1800-talet var knappemakeri og veving dei viktigaste næringsvegane. Knappeindustrien fall snart bort på grunn av mekanisering, noko som førte til arbeidsløyse og emigrasjon.
Ettersom fem gamle hovudvegar møttest ved Shaftesbury, var det god handelen med transportvogner. Men då jarnbana kom, vart ho lagt utanom bye, noko som første til at han stagnerte.
Jan Ceulemans
Jan Anna Gumaar Ceulemans, betre kjend som Jan Ceulemans, er ein tidlegare belgisk fotballspelar frå Lier. Som spelte offensiv midtbane for Lierse SK og Club Brugge. Ceulemans sine hovedeigenskaper vart trott, luftstyrkje og teknikk. Med 96 landskampar er den personen (pr mars 2014 som har flest landskampar for Belgia. Mesteparten av hans sin landslagskarriere var i hovudsak under Guy Thys, og Ceulemans var med på oppturen som resulterte i sølv i EM i 1980 (der Ceulemans skåra utlikningsmålet mot England, andrerundespel i VM i 1982, gruppespill i EM i 1984 (der han skåra i kampen mot Danmark), semifinale som kaptein i VM i 1986 (der han skåra mot Sovjetunionen og Spania og sikra Belgia ekstraomganger, og i bronsefinalen mot Frankrike og åttendelsfinale i VM i 1990 (der han skåra mot Uruguay.
På klubbnivå spelte han for Lierse og Club Brugge i tretten år og han takka nei til eit tilbod om å spele for AC Milan.
Som trenar hadde han stor suksess for KSC Eendracht Aalst og KVC Westerlo men mer beskjeden innsats som trenar for Club Brugge.
Pelé omtala han som ein av de 125 beste levande spelarane i verda i mars 2004.
Document.no
Document.no er ei norsk nettavis som inneheld politisk analyse, kommentarar, essay og reportasjar og som gjev ut bøker innan politisk filosofi på Document forlag. Nettstaden har hovudvekt på norsk og europeisk politikk med fokus på utfordringar knytte til innvandringar og møte mellom islamske- og andre kulturar. Document.no dekker også internasjonal politikk og har eiga spalte med gjesteskribentar frå inn- og utland. Nettstaden presenterer også kunstnerisk stoff innan litteratur, biletkunst og musikk.
Talet på unike lesarar per månad låg i april 2012 på over 50,000. Nettstaden oppgav i juni 2015 å ligge stabilt på om lag 100,000 unike lesarar, og oppgav nær 270 000 lesarar for september 2016. Document.no er eigd og utgjeve av aksjeselskapet med same namn. Hans Rustad er redaktør og Hanne Tolg Parminter er dagleg leiar.
Naftali Temu
Naftali Temu var ein kenyansk langdistanseløpar som i 1968 vart den fyrste olympiske meisteren frå landet sitt.
Temu tok i 1965 sølvmedaljen på 5 000 meter under dei aller fyrste panafrikanske leikane, landsmannen Kipchoge Keino vann løpet. Året etter, under Samveldeleikane 1966 i Kingston i Jamaica, slo Temu verdsrekordhaldaren Ron Clarke og sigra i 6-miles-løpet.
I 10 000-meterløpet under Sommar-OL 1968 i Mexico-byen var det einast etiopiaren Mamo Wolde som makta halde same tempo som Temu, men femti meter før mål avgjorde Temu løpet til sin fordel med ein kjapp spurt. Vinnartida 29.27,4 var heilt nøyaktig eitt minutt bak hans personbeste på distansen, Wolde fekk 29.27,7. Fire dagar seinare sprang Temu inn til bronse på 5000 meter. Til sist i leikane deltok han også i maratonløpet, og enda på 19. plass.
Temu sette sine endelege personlege rekordar på mila og halvmila i 1971-sesongen; høvesvis 28.21,8 og 13.36,6. Han vart slått ut i forsøket på 10 000 meter då sommarleikane 1972 fann stad i München.
Temu, som var frå Nyanza-provinsen i det vestlege Kenya, vart tildelt ein farm av presidenten i landet og busette der. Han døydde av prostatkreft på eit sjukehus i Nairobi.
Kim Jong-un
Kim Jong-un (fødd i 1983 eller tidleg i 1984) har vore de facto diktator i Nord-Korea sidan 17. desember 2011. Kim Jong-un er den tredje yngste sonen til Kim Jong-il, tidlegare leiar i Nord-Korea. Frå 2010 vart han sett på som arvtakar til leiinga av Nord-Korea. Etter at faren døydde vart han utropt til «Den store etterfølgjaren» av nordkoreansk fjernsyn, og vart då de facto leiar i landet.
Kim er Daejang, tilsvarande general, i Den koreanske folkehæren og nestleiar i den sentrale millitærkommisjonen. Det er ikkje kjent nøyaktig når Kim vart fødd, men det er anten i 1983 eller tidleg i 1984. Nokre kjelder gjev opp datoen til 8. januar 1984.
Han gjekk på den engelskspråklege International School of Berne i Sveits inntil 1998.
Beslan
Beslan er eit viktig jernbaneknutepunkt sidan han ligg på hovudlinja mellom Rostov-na-Donu og Baku. Stasjonen her er utgangspunktet for ei sidelinje til Vladikavkaz. Byen er ein industri- og jordbruksby dominert av ein stor fabrikk for prosessering av mais, grunnlagd i 1940-åra.
Historie
Byen vart grunnlagt i 1847 av tilflyttarar frå andre stader i Ossetia og fekk opphavleg namnet Beslanykau (russisk: Бесланыкау – «Beslan-busetnaden») etter ein lokal stormann, Beslan Tulatov. Offisielt fekk byen likevel namn etter Tulatov sitt etternamn. Slik vart det Tulatovo (russisk: Тулатово) eller Tulatovskoje (russisk: Тулатовское). Byen fekk i 1941 namnet Iriston (Ossetia) (russisk: Иристон («Осетия»). I 1950, då den raskt industrialiserte byen vart omgjort til ein egen kommune, fekk han det noverande namnet sitt.
Gisseldramet i Beslan
1. september 2004 vart barneskule nummer 1 i Beslan storma av tsjetsjenske terroristar som forskansa seg inne i skulekomplekset. Dramaet enda 3. september med ein kraftig skottveksling mellom terroristane og russiske tryggingsstyrkar. Litt over 300 menneske mista livet.
Alf Cranner
Alf Cranner var ein norsk visesongar, målar og forfattar frå Oslo, men busett i Kragerø. Cranner var ein svært viktig figur innan den norske visebølgja, og laga mange kjende viser som «Din tanke er fri», «Båt til lyst», «Hambo i fellesferien», «Indianervise» og «Sjømannsvise». Cranner laga også mange nyinnspelingar av visene til Alf Prøysen.
Oppvekst
Frå han var sju år gamal lærte Alf Cranner å spela fiolin av farfaren, men det tok slutt då Alf flytte til mora sin familie i Stavanger i tenåra. Her tok han til å læra gitarspel i staden, og lærte seg songar frå grammofonen av Alf Prøysen, Jens Gunderssen, Kurt Foss og Reidar Bøe. Gymnaset gjekk han i Oslo, og han utdanna seg deretter ved målarlinja på Statens håndverks- og kunstindustriskole, der han vart uteksaminert i 1961. Sidan jobba han som lærarvikar; fyrst i Oslo, deretter i Kvalsund i Finnmark og til slutt som kunstlærar på Kragerø vidaregåande skule.
1960-åra
I 1966 vart lyrikaren Harald Sverdrup ny samarbeidspartner med Cranner. Dei to laga saman plata Vers og viiiiiiiiser i 1966, og la ut på turné saman den hausten. Plata vart innspelt i aulaen på Universitetet i Oslo, og inneheldt m.a. Cranner si kjende Sjømannsvise. Etter dette prosjektet reiste Cranner til Sverige, der han brukte tid saman med kjende visesongare som Olle Adolphson, Alf Hambe. Cornelis Vreeswijk, m.fl. og vart inspirert av dei svenske jazzmusikarane Jan Johanson og Bengt Arne Wallin. Cranner si neste plate, Rosemalt Sound (1967) vart difor ein fusjon av jazzmusikk og folkeviser, og hadde Alfred Janson som arrangør. Tveitt si Vi skal ikkje sova bort sumarnatta var også med på denne plata.
1970-åra
På neste plate, Almuens opera (1970), produsert av Egil Monn-Iversen, var Cranner inspirert av Prøysen og Sven Bertil Taube. Cranner song her Prøysen-visene Å, den som var en løvetann, Slipsteinsvalsen, men også songar av Petter Dass. Prøysen, som stod for tittelen og omslaget, døydde kort tid etter at plata kom ut. Etter dette dreiv Alf Cranner ein del med musikk for film og teater. Han medverka som songar i filmen Balladen om mestertyven Ole Høiland, og skreiv musikken til Jentespranget og Faneflukt. Han komponerte også musikken til Det Norske Teatret si oppsetjing av Romeo og Julie, og for Radioteateret.
Cranner si neste plate kom i 1977 og fekk tittelen Vindkast, som mellom anna inneheldt Sjømannsblues og Indianervise, eller Da Colombus kom til Amerika. Denne plata vann også klassen Visesong under Spellemannprisen 1977. Etter dette albumet gav Cranner ut songboka Alf Cranners visebok, (1978) og han laga songmelodiane til to skodespel av Klaus Hagerup: I denne verden er alt mulig  og I blådress og blåleire. På slutten av 1970-talet deltok Cranner også i Ketil Bjørnstad sitt musikkverk, «Leve Patagonia».
1980-åra
Neste plate i samarbeid med Odd Børretzen vart innspelt live i 1980, og fekk tittelen ''Hva er det de vil? Live fra ABC-Teateret''. I 1985 gav Cranner ut plata Din tanke er fri, med Svein Dag Hauge som produsent, der han m.a. samarbeidde med musikkgruppa Lava. Tittelsporet er ei av Cranner sine mest kjende viser i dag, og er ei omsetjing av den tyske opprørssongen «Die Gedanken sind frei» frå Martin Luther si tid. Songen «Din tanke er fri» vart tileigna Amnesty International. Plata Sanger om fravær og nærvær kom i 1989, også med hjelp frå jazzmusikarar.
Med Ketil Bjørnstad som produsent gav Alf Cranner ut dobbeltcden 48 viser i 1992. Dette var ein slags samle-cd, med nyinnspelingar av Cranner sine gamle viser. Tre år seinare gav Cranner ut plata Kafé Kaos, med Alfred Janson som produsent. Dette var den fyrste plata der Cranner synte teikn til samfunnskritikk, m.a. Adjø, sanglærer Bastiansen, om den raske utviklinga i skuleverket,. Cranner gav seg som skulelærar i 1998.
Etter 2000
I 2001 skreiv Cranner ein biografi om den oppfinnsame oldefaren sin frå Kristiania, som hadde tilnamnet «Kikkert-Olsen». Boka fekk namnet Jordbundet og himmelvendt og kom ut på Aschehoug. To år seinare feira Cranner førtiårsjubileum som artist med å gje ut samleplata 50 beste fra 40 år. Men ingen skulle tru at Cranner hadde brukt opp idéane sine. I 2004 gav han ut Som en rose, ei plate med omsetjingar av Robert Burns sine dikt. Plata var spelt inn på pøbben The Globe Inn i Dumfries i Skottland, stampøbben til Burns. Ho kom ut på Kirkelig Kulturverksted og hadde Erik Hillestad som produsent.
Den nyaste plata til Cranner heiter I går, i dag, i morgen og kom ut i 2006. Dette er utgjeve på Tylden & Co, og inneheld både gamle og nye viser. Tekstforfattarane er både Olle Adolphson, Cranner, Prøysen og Burns, med fleire. Cranner har også nyleg gjeve ut si andre songbok; I Adrians hus (2007).
I 2016 skreiv han boka Fra Alf til Alf, om samarbeid og venskap med Alf Prøysen frå 1964 og fram til Prøysen gjekk bort i 1970. Også denne boka kom ut på Aschehoug.
Tachylitt
Tachylitt er ein bergart av svart, grønt eller brunfarga vulkansk glas. Han vert danna av basaltisk magma som vert raskt avkjølt. Namnet kjem av gresk for 'hurtig' og 'oppløysande', det vil sei som løyser seg raskt i syrar.
Truserysk
Truserysk kan vere risikabelt, særleg for menn, fordi det kan skade testiklane eller skrevet.
Made in Heaven av Freddie Mercury
«Made in Heaven» er ein song av Freddie Mercury frå albumet Mr. Bad Guy frå 1985. Songen vart noko korta ned og gjeve ut som den tredje singelen frå albumet, med «She Blows Hot and Cold», som B-sida, skildra på plateomslaget som «ein heilt ny song». Singelen nådde 57. plassen på den britiske singellista.
Etter at Mercury døydde, gav songen tittelen på Queen-albumet Made in Heaven frå 1995. Denne songen og «I Was Born to Love You», vart begge spelt inn på ny for albumet, men med den tidlegare vokalen til Mercury.
Medverkande
Originalversjonen
Queen-versjonen
Utgjeving
Singelen kom ut i 7" og 12" format.
Musikkvideo
Videoen til songen vart filma av David Mallet, som tidlegare hadde laga videoen til «I Was Born to Love You», og fem andre Queen-songar. Det vart bygd ein kopi av Royal Opera House i eit lager i Nord-London, der Mercury ønskte å gjenskape ein scene frå Igor Stravinskij sitt Vårofferet og Dante sin Inferno. Det mest merkverdige elementet er truleg ei 67 fot høg roterande kule, som songaren står på i siste delen av videoen. Kostymet som Mercury har på seg i musikkvideoen liknar på kostymet han hadde i musikkvideoen til Queen-songen «Radio Ga Ga».
Sturminster Newton
Sturminster Newton (lokalt kjent som Stur) er ein by i Dorset i England. Han ligg i Blackmore Vale, dalen elva Stour renn gjennom. Byen er særleg kjend som heimbyen til diktaren William Barnes, og dessutan at Thomas Hardy budde der delar av livet sitt.
Sturminster hadde den største marknaden for stor- og småfe i Storbritannia, noko Thomas Hardy lét seg inspirere av. Marknaden låg nær sentrum, og vart stengd og riven så seint som 1998.
Staden er ein historisk vadestad. Det eldgamle naturlege vadestaden vart på 1600-talet erstatta av ei steinbru med seks bogar. Sør for elva ligg området Newton, som over tid voks saman med det opphavlege Sturminster. Sturminster Newton mølle, som òg ligg på sørsida av elva, vart i 1980 restaurert og innreidd som museum.
Sturminster Newton slott, no i ruinar, ligg på ei høgd over brua. Det var eigenleg meir ein herregard enn eit befesta slott. Bygningen vart reist på 1300-talet, moglegvis over restane av eit fort frå jernalderen.
Somerset and Dorset Railway gjekk gjennom byen inntil 1966, då skjenegangen vart fjerna.
Aasmund Nordstoga
Aasmund Nordstoga er ein norsk songar frå Vinje i Telemark. Han debuterte i 2009 med albumet Ein visefugg.
Familie
Aasmund Nordstoga kjem frå ein musikalsk familie. Mora Ellen er folkesongar og faren Olav Nordstoga er tekstlesar og kåsør. Saman gav dei ut plata Livet er godt med tekster av Aasmund Olavsson Vinje. Aasmund er storebroren til den kjente musikaren Odd Nordstoga. Han er også i slekt med Kåre Nordstoga, musikar frå Notodden.
Saman med broren Odd fekk han prisen Årets nynorskbrukar frå Nynorsk kultursentrum i 2014.
Digora
Digora (russisk Дигора́, ossetisk Дигорæ) er ein by i Republikken Nord-Ossetia i Russland med om lag 11 000 innbyggjarar. Han ligg ved elva Ursdon, ei sideelv til Terek, rundt 50 km vest for Vladikavkaz.
Han vart grunnlagd i 1852 som ein aul (festningslandsby) kalla Volno-Khristianovskij (russisk: Во́льно-Христиа́новский). Han vart seinare ein vanleg landsby (selo) og endra namn til Novokhristianovskoje (russisk: Новохристиа́новское) og seinare Khristianovskoje (russisk: Христиа́новское). I 1934 fekk han det noverande namnet sitt og i 1964 fekk han bystatus.
Berg trekyrkje i Brunlanes
På slutten av 1800-talet var Berg steinkyrkje for lita og i dårleg stand, og det vart vedteke å byggje ny kyrkje. Kyrkja vart teikna av Johannes Henrik Nissen, oppført av byggmeister Mathias Olsen frå 1875 og innvigd i 1878. Ho har vesttårn, og koret i aust er polygonalt avslutta og har sakrsiti på kvar side.
Kyrkja går for å vere den største trekyrkja i Larvik kommune, men overslaga over talet på sitjeplassar varierer.
Altartavla er frå 1580 og vart overført frå steinkyrkja, som vart riven etter at trekyrkja var innvigd (for så å bli gjenreist seinare). Preikestolen ser ut til å vere på alder med kyrkja.
Kyrkjegarden er framleis i bruk, og den nye arbeidskyrkja har ingen kyrkjegard.
Abebe Bikila
Abebe Bikila var ein etiopisk langdistanseløpar som vart olympisk meister i maraton både i 1960 og 1964.
Til dei olympiske leikane 1964 i Tokyo var ikkje Bikila like godt førebudd. Seks veker før tevlinga hadde han fjerna blindtarmen og dermed redusert treningsmengda. Likevel greidde Bikila å forsvare den olympiske tittelen, denne gongen med sko. Atter presterte han ny verdsbeste; 2.12.11,2.
Bikila deltok også under OL 1968 i Mexico-byen, og braut etter 17 kilometer. Løpet vart vunne av landsmannen Mamo Wolde.
I 1969 braut Bikila ryggen og vart lam etter ein bilvelt med si Volkswagen, ein bil han hadde fått av keisar Haile Selassie. Han døydde av hjerneslag i Addis Abeba, 41 år gammal.
Totskoje
Totskoje (russisk skrift То́цкое) er ein landsby og administrative sentrumet av Totskij-distriktet i Orenburg oblast i Russland. Folkesetnaden er 6 898 (folketeljinga 2010).
Under andre verdskrigen var staden  ein krigsfangeleir for polske fangar. I 1941-1942, var staden ein leir for utdanning av polske styrkar i aust av Władysław Andar. Eit monument for polske soldatar er reist der.
I 1954 var Totskoje testområde for sovjetiske kjernefysiske testar. Totskoje har òg  ein flyplass og base for flyvåpenet.
Rikke Granlund
Rikke Marie Granlund er ein norsk handballspelar frå Oslo. Ho er målvakt, deltok for Noreg i så vel EM 2020 som VM 2021. Granlund har per 1.1.2022 spelt 12 landskampar for Noreg.
Landslagsspel
Granlund fekk sin landslagsdebut 25. november 2020. Ettersom Silje Solberg var smitta av COVID-19, fekk Granlund plass i den norske troppa til EM 2020 i Danmark. Ho fekk då spele kampar i innleiinga av turneringa. Under verdsmeisterskapen 2021 var ho tredje-målvakt, deltok i kampar i innleiingsrunda.
Jean-Marie Pfaff
Jean-Marie Pfaff er ein tidlegare belgisk fotballspelar frå Lebbeke. Som spelte som keeper for klubbane KSK Beveren, Bayern München, Lierse og Trabzonspor. Hans aktive karriere strekkte seg frå 1973 til 1990.
Med Beveren vart Pfaff belgisk meister i 1979 og cupvinnar i 1978. Med Bayern München vann han Bundesligaen tre gonger i rad frå 1985 til 1987. I 1984 og 1986 vann han og laget også den tyske cupen. Pfaff vart i 2004 vald ut til FIFA 100, ein kåring av dei 125 beste spelarane gjennom alle tider. Pfaff vart også rekna som ein av dei beste keeparane i VM i 1986.
Landslagskarriere
Pfaff spelte for Belgia mellom 1976 og 1987, og fekk dermed med seg EM-sølv i 1980, Mellomgruppespel i 1982, gruppespel i EM i 1984 og semifinale i VM i 1986.
Thule Island
Thule Island, òg kalla Morrell Island, er ei av dei sørlegaste av Sør-Sandwichøyane, og ein del av gruppa som vert kalla Southern Thule. Ho vart kalla opp etter det mytiske landet Thule, som av geografar i antikken vart sagt å ligge heilt ytst på jorda. Det alternative namnet Morrell Island er kalla opp etter Benjamin Morrell, ein amerikansk oppdagar og kvalfangarar.
Geografi
Thule Island er nesten trekantforma og har eit areal på 5,5 km² og ein 3 km lang landtunge strekkjer seg søraustover. Dei bratte sidene går opp til eit 2 km langt og 1,5 km breitt krater på toppen av Mount Larsen på 710 meter over havet. Mount Larsen er kalla opp etter polfararen og kvalfangaren Carl Anton Larsen. Utanfor søraustenden ligg den vesle øya Twitcher Rock, det sørlegaste landområdet på jorda før Antarktis og øyane utanfor kontinentet.
Thule Island ligg nær Cook Island og Bellingshausen Island. Ein trur at Thule og Cook kan ha vore ei enkel øy tidlegare, og det er spor etter eit undersjøisk krater mellom dei to. Damp frå kratersjøen på toppen og oske i sida vart rapportert i 1962. Vulkansk varme gjer at krateret på Thule Island er fri for is. Toppen av øya er 1074 meter over havet.
Mount Brøgger
Mount Brøgger er eit fjell, 1400 moh, som dannar ein del av nordveggen av Clevelandbreen kring 4 nautiske mil nord for Referring Peak i Prince Albert Mountains i Victoria Land. Det vart kartlagd av Terra Nova-ekspedisjonen, som namngav det etter professor Waldemar Christofer Brøgger, ein norsk geolog og mineralog.
Fjell i Hornindal
Dette er ei liste over dei høgste fjella i Hornindal kommune med ein primærfaktor på minst 50 meter.
Merknad: Dei fleste forbinder "Kviven" med trimposten som ligg på ca 900 moh. I denne samanheng er "Kviven" toppen mellom trimposten og Otredalsskaret.
Besj
Besj eller beige er ein lys, gråbrun farge. Fargen har vore mykje brukt på mellom anna datautstyr på 1980- og 1990-talet, og fram til i dag. Besj blir rekna som ein roleg farge, og passar saman med dei fleste sterke fargane når det gjeld møbel- og interiørdesign.
Bukkene Bruse
For eventyret, sjå Dei tre bukkane Bruse.
Gruppekarriere
Medlemene i Bukkene Bruse meistra mange instrument. Både Arve Moen Bergset og Annbjørg Lien spela både hardingfele og vanleg fele, Annbjørg Lien spela også nyckelharpa, og Bergset kveda. Steinar Ofsdal spela ulike typer fløyte og Bjørn Ole Rasch spela forskjellige tangentinstrument.
1993 vart det store gjennombrotsåret for Bukkene Bruse. Debutplata, som fekk namnet Bukkene Bruse, kom ut i 1993 på Grappa musikkforlag. Same året vart trioen vald ut til å vera offisielle OL-musikarar i samband med Vinter-OL 1994 på Lillehammer. Gruppa reiste på turné til mange land i 1993, og fekk slik ein meir internasjonal tilhøyrarskare. Dei bidrog også til avslutningsseremonien av dei olympiske leikane i 1994. I 1993 spelte Bukkene Bruse også inn barneplata Våre beste barnesanger 2 saman med Geirr Lystrup, Anne Kari Hårnes og Kirsten Bråten Berg. I byrjinga av 1994 vann plata Spellemannprisen 1993 i kategorien Barneplate.
I 1995 kom Bukkane Bruse si oppfylgjarplate, Åre ut på Grappa. I 1997 kom plate nummer tre, Steinstolen ut, denne gongen på Plateselskapet Heilo. Dette var også den fyrste plata keyboardisten Bjørn Ole Rasch var med som fjerde medlemmet i gruppa. Etter dette gav gruppa ut plata Den fagraste rosa frå 2001, på Grappa. I 2004 gav Bukkene Bruse ut si fyrste live-plate, Spel. Dette er foreløpig den siste plata gruppa har gjeve ut.
Utmerkingar
Dei tre nyaste studioplatene til Bukkene Bruse, Åre, Steinstolen og Den fagraste rosa vart alle nominerte til Spellemannprisen for kvar sitt år. Likevel er det berre Våre beste barnesanger 2 Bukkene Bruse har vore med og vunne Spellemann for. I tillegg vann dei Prøysenprisen i 1999. Dessutan kan det nemnast at The Stone Chair (den engelske utgåva av Steinstolen) vart kåra til beste world music-plate på Listmania hjå den store nettbutikken Amazon.com i 2002.
Trondheimsfeltet
Trondheimsfeltet er eit stort område i Trøndelag, frå traktene omkring Trondheimsfjorden og sørover til den nordlege delen av Gudbrandsdalen. Feltet består av bergarter skove inn frå nordvest og deformert i løpet av den kaledonske orogenesen. Feltet består av ei rekkje underordna skyvedekke med opphavleg prekambriske bergarter saman med kambrosilurisk glimmerskifer, sandstein, grønskifer, kalkstein og djupbergartar som gabbro, oppdalitt og trondhjemitt. I einskilde kalksteinar og skifrar finst fossil som er nærare knytt til fossilfaunaen i Nord-Amerika enn til den ein finn ved Oslo, i Sverige og dei baltiske landa.
Den klassiske inndelinga av bergartene i Trondheimsfeltet er Gulagruppa, Størengruppa, Hovingruppa og Horggruppa.
Nordisk meisterskap i sykling 1967
Nordisk meisterskap i sykling 1967 vart avvikla ved Turku i Finland frå 18. til 20. august.
180 km fellesstart
<br style="clear:both;" />
100 km lagtempo
<br style="clear:both;" />
Kjelder
Sportsboken 1967. Norsk kunstforlag. Oslo 1967.
Franky Van der Elst
Franky Van der Elst  er ein tidlegare belgisk fotballspelar frå Ninove.
Nefritt
Nefritt er ein varietet av amfibolmineralet aktinolitt. Det består av ein samanfiltra masse av særs fine trådar eller fibrar og dannar ein ven, tett, grønleg bergart som går under namn av jade.
Namnet kjem av det latinske lapis nephriticus som tyder «nyrestein». Steinen vart boren som vern mot nyresjukdomar.
Hn/Fortåg
I Noreg er det lovlegt å sykla på fortåg um det er gjort med varsemd, og med godtykke frå fotgangarane. Det er forbode å køyra med bil eller motorsykkel på fortåg og å setja frå seg bilar heilt eller stykkjomtil på eit fortåg. Når ein fer yver fortåg med bil, hev dei køyrande vikeplikt for fotgangarar og folk i rullestol på fortåget.
Per Lerøy
Per Lerøy er ein norsk lokalpolitikar  for Arbeidarpartiet. Han er ordførar i Austrheim kommune i Hordaland frå valet i 2011.
Wildest Dreams av Tina Turner
Wildest Dreams er det niande soloalbumet til Tina Turner, gjeve ut på Parlophone/Virgin i 1996. Det selde til dobbel platina i Storbritannia og Europa.
Oversyn
Songen «GoldenEye», spelt inn og gjeve ut i 1995, var kjenningsmelodien til James Bond-filmen med same namn. Han vart skriven av Bono og The Edge frå det irske bandet U2. Songen «Confidential» vart skriven og produsert for Turner av den britiske gruppa Pet Shop Boys. Songaren og tekstforfattaren i bandet, Neil Tennant, syng korvokal på songen. Den originale Pet Shop Boys-demoen (med Tennant on vokal) finst på albumet deira Very frå 2001. «Unfinished Sympathy» er ein versjon av Massive Attack-songen. Songen «All Kinds of People» vart skriven i lag med Sheryl Crow. Tina Turner song òg ein duett med Barry White kalla «In Your Wildest Dreams» og denne nådde 32. plassen i Storbritannia. Duettversjonen vart gjeven ut på den amerikanske versjonen av albumet, som hadde ei noko anna sporliste, gjeve ut seks månader etter den første utgåva i Europa og det meste av verda. Versjonen har òg eit anna omslag. Med på albumet er òg Sting på songen «On Silent Wings» og denne nådde 13. plassen i Storbritannia. Wildest Dreams inneheld i alt seks singlar som vart gjevne ut i Europa: «GoldenEye», «Whatever You Want»-skriven i lag med Taylor Dayne, «On Silent Wings», Turner sin versjon av John Waite-songen «Missing You», «Something Beautiful Remains» og tittesporet «In Your Wildest Dreams».
I 1997 vart albumet gjeve ut som i ei avgrensa utgåve i Europa med ei bonusplate med remiksar, andre songar og konsertopptak frå ein konsert i Amsterdam.
Big Ten Inch Record
«Big Ten Inch Record», òg kjend som «Big Ten-Inch (Record of the Blues)», er ein rhythm and blues-song skriven av Fred Weismantel. Han vart først spelt inn i 1952 av Bull Moose Jackson og gitt ut av King Records. Songen vart seinare spelt inn av Aerosmith og gitt ut som ein del av albumet Toys in the Attic frå 1975. Han har vorte vurdert som ein av dei beste dobbelttydige songane gjennom tidene.
Let Me Live
«Let Me Live» er ein song av Queen frå albumet Made in Heaven. Freddie Mercury, Roger Taylor og Brian May syng alle solovokal på songen, der Mercury syng første verset, Taylor syng andre verset og mellomspelet, og May syng siste verset. I refrenga syng alle tre, i lag med eit kor. Dette gjev songen ein gospelliknande stil som minnar om singelen «Somebody to Love» frå 1976. Singelen nådde niandeplassen på den britiske singellista.
Big Ten Inch Record
Bull Moose Jackson
Originalversjonen av songen vart framført av Bull Moose Jackson. Han vart gitt ut i 1952 på King Records som plate 4580. Jackson vart akkompagnert på innspelinga av Tiny Bradshaw's Orchestra. Songen vart ingen hit, truleg fordi han var «for antydande» og «radiostasjonane ville ikkje spela han».
Let Me Live
Historie
Freddie Mercury sa i eit intervju at denne songen opphavleg vart spelt inn med Rod Stewart i 1983. Det gjekk rykte om at songen var meint for Queen-albumet The Works i 1984. Ein del av teksten måtte endrast på grunn av opphavsrettproblem, på grunn av ei linje frå «Piece of My Heart». Dei første meksikanske og nederlandske trykka av albumet hadde med den originale versjonen.
Big Ten Inch Record
Bull Moose Jackson
Jackson slutta å opptre i 1960-åra og jobba som matserveringsarbeidar i Washington, D.C.. På 1980-talet vart populariteten hans gjenoppliva etter at eit band i Pennsylvania, The Flashcats, byrja å spela «Big Ten Inch Record» på konsertane sine og inviterte Jackson til å opptre med dei.
Mozdok
Mozdok (russisk Моздо́к, ossetisk Мæздæг) er ein by i Republikken Nord-Ossetia i Russland med om lag 40 000 innbyggjarar. Han ligg ved elva Terek, rundt 80 km nord for Vladikavkaz.
Let Me Live
Medverkande
Queen
Mozdok
Mozdok vart grunnlagt i 1759 og fekk byrettar i 1785. Fyrst Potemkin grunnla ei festning i 1763 og busette 517 familiar med Volga-kosakkar i stanitsaer rundt ho, i tillegg til at det vart sendt 100 familiar frå Don.
Big Ten Inch Record
Bull Moose Jackson
Jackson sin versjon av songen har vorte nyutgjeve på fleire samleplater, inkludert Badman Jackson That's Me (1991), Ride, Daddy, Ride and Other Songs of Love (1991), Risque Blues: The King Anthology (2002), The Very Best of Bull Moose Jackson: Big Ten-Inch Record (2004), og The Bull Moose Jackson Collection 1945–55 (2013).
Aerosmith
Rockebandet Aerosmith spelte inn songen på albumet Toys in the Attic frå 1975. Innspelinga var den andre coversongen til Aerosmith av rhythm and blues-låtar frå tidlege i 1950-åra, etter å ha covra «Train Kept A-rollin'» på albumet Get Your Wings frå 1974.
Let Me Live
Medverkande
Andre musikarar
Big Ten Inch Record
Aerosmith
Songen fekk blanda meldingar. Ein kritikar spådde at han ville vera «den einaste Aerosmith-songen gamle historikarar og seriøse tenåringar vil spela om 100 år frå no av.» På den andre sida kalla Mark Simmons i The Austin American-Statesman det «låg humor» og meinte at «dobbelttydninga 'Big Ten Inch' blir fortent slapp.» <Sjølv o han ikkje var med på  Aerosmith's Greatest Hits  i 1980, har songen sidan vorte nyutgjeve på fleire Aerosmith-samlingar, inkludert Pandora's Box (1991), Aerosmith's Greatest Hits 1973-1988 (2001), ''O, Yeah! Ultimate Aerosmith Hits (2002), og The Essential Aerosmith'' (2011).
Andre versjonar
I tillegg til Aerosmith har songen òg vorte covra av andre artistar, mellom anna Sugar Blue og Marshall Crenshaw, Al Copley, Blerta, The Roadrunners, Dana Gillespie og Candye Kane.
Tekst og dobbeltyding
På overflata skildrar songen reaksjonen til kjærasten til songaren når han speler den siste ti-tommars plata si. Men ved gjentatt bruk av ein kunstpause før ordet «Record», indikerer songen at kvinna ikkje er begeistra av plata, men av den ti tommar store penisen til songaren. Følgjande tekstlinjer er døme på dette: "Got me the strangest woman Believe it, this chick's no cinch But I really get her goin' When I take out my Big Ten Inch Record of the band that plays the blues"
I «The History of Rock & Roll» kalla Ed Ward songen «eit meisterverk av dobbelttying og timing. » Sjølv om songteksten er skriven i form av ein «utvida seksuell metafor», har han vorte sitert som ein del av ein trend mot meir «open seksualitet» i rhythm and blues-musikken tidleg på 1950-talet.
I 2014 rangerte Salon Aerosmith sin «Big Ten Inch Record» som ein av dei 19 beste dobbelttydige songane gjennom tidene.
Zoom av Electric Light Orchestra
Zoom er det 12. studioalbumet av det britiske rockebandet Electric Light Orchestra (ELO), gjeve ut 12. juni 2001 på Epic Records. Det var det første offisielle ELO-albumet sidan Balance of Power i 1986.
Innspeling
Albumet vart hovudsakleg spelt inn som eit soloalbum av Jeff Lynne, slik Armchair Theatre var, men med somme gjestemusikarar, som dei tidlegare Beatles-musikarane George Harrison og Ringo Starr. Det var den siste innspelinga til Harrison før han døydde. Det einaste andre ELO-medlemmet som var med på albumet var Richard Tandy, som er med på ein song og spelte på somme konsertar etter albumet kom ut. Det var det første albumet med ELO-namnet der Bev Bevan ikkje var med.
Utgjeving
Albumet var den første utgjevinga med ny musikk av bandet sidan Balance of Power i 1986. Sjølv om det vart marknadsført som ein tilbakekomst av den klassiske ELO-stilen, selde albumet dårleg og ein planlagt turné i Nord-Amerika vart kansellert. Då albumet kom ut nådde det 34. plassen på UK Album Chart, og 94. plassen på Billboard 200 i USA. Albumet nådde òg 14. plassen på Billboard Top Internet Album, 51. plassen i Austerrike, og 16. plassen i Tyskland. «Alright» nådde 87. plassen på singellista i Nederland.
Ein nymastra versjon vart gjeven ut på Frontiers den 19. april 2013 i Storbritannia og 23. april i USA. Det inneheldt to bonusspor. «Long Black Road» vart i lag med «10538 Overture» nytta i filmen American Hustle i 2013.
Nefelin
Nefelin, tidlegare kalla elæolitt, er eit vanlegvis grått til raudleg mineral med glas- til feittaktig glans, utan spalteretningar. Mineralet består av natrium-aluminiumsilikat, NaAlSiO4, med ein del kalium som erstattar natrium. Det er eit feltspatoid-mineral som blir danna i silikafattige bergartar (nefelinsyenitt, fonolitt). Nefelin vert omdanna forholdsvis lett til ulike zeolittar ved påverknad av hydrotermale løysingar.
Det finst i Noreg til dømes i bergarten lardalitt nord for Larvik og i pegmatittgangar ved Langesundsfjorden og på Stjernøya i Finnmark. Nefelin er eit viktig råstoff i glas- og porselensindustrien med nefelinsyenitt.
Vindication Island
Vindication Island er ei lita, aude øy i Sør-Sandwichøyane. Ho er del av den mindre øygruppa Candlemas Islands, og ligg kring 3 km frå Candlemas Island. Mellom dei ligg Nelson Channel.
Sjølv om Vindication Island har ein vulkan, har det ikkje vore teikn til aktivitet dei siste 10 000 åra. Det høgaste på punktet på øya er Quadrant Peak på 430 meter over havet. Øya er nesten isfri.
MyHeritage
MyHeritage er ei nettside for å oppdage, dele og bevare slektshistorie. Det tilbyr online-, mobil- og programvareplattformer til sine brukarar over heile verda. Brukarane kan legge til sine eigne forfedrar, søkje etter forfedrar i milliardar av historiske oppteikningar, dele og bevare bilete og videoar mens dei oppdagar og koplar til nye slektningar.
MyHeritage har hovudkvarter nær Tel Aviv i Israel.
Robert Beauvais
Robert Beauvais var ein fransk forfattar og journalist. Han var mellom anna kommentator for Frankrike under Eurovision Song Contest 1957.
Bromley Peak
Bromley Peak er eit fjell, 2020 moh, som markerer toppen av Horowitz Ridge i Asgard Range i Victoria Land. Fjellet ligg 1,8 nautiske mil vest for Vogler Peak. Det vart namngjeve av New Zealand Geographic Board (1998) etter A. M. (Tony) Bromley, ein newzealandsk mottakar av Polar Medal som dreiv meteorologisk forsking i Antarktis i 30 år og som overvintra ved Vanda-stasjonen vinteren 1974.
Nesquehonitt
Nesquehonitt er eit sekundært danna mineral med formel Mg(HCO3)OH·2H2O.
Det er kalla opp etter lokaliteten Nesquehoning, nær Lansford i Pennsylvania.
I Noreg er det mellom anna skildra frå Feragen-serpentinitten ved Røros.
Nefelinsyenitt-pegmatitt
Nefelinsyenitt-pegmatitt er ein særs grovkorna bergart samansett av minerala nefelin og alkalifeltspat, i tillegg til pyroksen, biotitt og magnetitt. Dei opptrer i tilknyting til nefelinsyenitt som grovkorna gangar og kan innehalde ei rekkje sjeldne mineral.
I Noreg er nefelinsyenitt-pegmatittgangane i Langesundsfjorden kjent for fleire sjeldne mineral. W.C. Brøgger skildra i alt 75 ulike mineral frå dette området, og av desse var meir enn 20 den gongen nye for vitskapen.
Hovudmineral er alkalifeltspat (hovudsakleg mikroperthitt), nefelin (ofte omdanna til ein zeolittblanding), sodalitt (for det meste omdanna til natrolitt, 'spreustein'), ægirin, barkevikitt og nærstående hornblender.
Inese Jaunzeme
Inese Jaunzeme var ein latvisk friidrettsutøvar, fødd i småbyen Pļaviņas, som representerte Sovjetunionen då ho i 1956 vart olympisk meister i spydkast. Ho var den fyrste latviar som vann OL-gull i friidrett.
Jaunzeme vart nummer tre i spydkast under sovjetmeisterskapen i 1956. Dermed fekk ho plass i troppen som i november månad reiste til dei olympiske leikane i Melbourne. I spydfinalen forbetra ho den olympiske rekorden tre gongar, sist til 53,86 meter. Dei to andre medaljevinnarane stoppa på lengder kring 3,5 meter kortare.
Sitt aller lengste spydkast presterte Jaunzeme i 1960, då spydet landa på 55,73 m.
Jaunzeme arbeidde seinare som lege i Riga.
Istrehågan
Istrehågan er eit gravfelt frå jernalderen, truleg 500 fvt.–1000. Steinsettjingane stammar frå tida mellom 400–600. Kulturminnet er automatisk freda etter Kulturminneloven.
Istrehågan ligg akkurat på grensa mellom Larvik kommune og Sandefjord kommune, ved Jåberg i Tjølling. Kulturminnet består av fem steinsetjingar og to skipssetjingar, den største er 25 meter lang og har 18 reiste steinar. I gravene er det funne restar etter menneske, bjørneklør, keramikk, ei nål og andre gravgåver.
Fyrsteleddet av namnet Istrehågan kjem ifylgje Norsk etternamnleksikon (s. 210) av Istra, «eit elvenamn av uviss tyding». Arkeologen Elizabeth Skjelsvik undersøkte Istrehågan i åra 1959–1962, og anlegget vart dermed rekonstruert slik ein trudde det hadde sett ut. Andre funn i nærområdet tyder på busettjing eller leirslaging både i steinalderen og i bronsealderen.
Tintern Abbey
Tintern Abbey kan visa til:
Alapajevsk
Alapajevsk (russisk Алапа́евск) er ein by i Sverdlovsk oblast i Russland. Byen ligg der elvane Nejva og Alapaikha renn saman.
Alapajevsk vart grunnlagd i 1639 og er eit av dei eldste sentra for jernbasert metallurgi i Ural med den første fabrikken bygt i 1704. Han er kjent for gruvene i området rundt byen og dei mange fabrikkane. Den siste metallurgiske fabrikken vart likevel nesten nedlagt på byrjinga av 1990-talet.
Pjotr Tsjajkovskij levde delar barndomen sin i byen.
Neighboritt
Neighboritt er eit sjeldan mineral. Det er kjemisk eit natrium-magnesiumfluorid, NaMgF3. Det vart skildra i 1961 frå ein sedimentær bergartsformasjon i Utah i USA.
Det finst på druserom i ekeritt frå Gjerdingselva i Nordmarka, nord for Oslo.
Mineralet er kalla opp etter den amerikanske geologen F. Neighbor.
Piæ Cantiones
Piæ Cantiones (latin for 'fromme songar') er ei samling andelege mellomaldersongar som kom ut i 1582. Ho er rekna som den eldste songboka frå Norden. Songane vart samla frå Katedralskulen i Åbo og prenta i Greifswald, som då høyrde til Sverige. Dei 74 songane er hovudsakleg på latin, men har òg noko svensk tekst. I samlinga finn ein mellom anna dei kjende julesongane «In dulci jubilo» («Eg synger jolekvad»), «Puer natus in Betlehem» («Eit barn er født i Betlehem»), «Personent hodie» og «Gaudete».
Den fullstendige boktittelen er Piæ Cantiones ecclesiasticae et scholasticae veterum episcoporum, 'Fromme geistlege og lærde songar etter dei gamle biskopane'. Songane blei skrivne ned av Theodoricus Petri, ein finsk student ved universitetet i Rostock, og redigerte og gjevne ut av Jacobus Petri Finno, eller Jaakko Suomalainen, rektor ved katedralskulen i Åbo. Songane i samlinga er delte inn etter emne, som fødselen til Jesus, treeininga og det akademiske livet. Nokre av songane har tydeleg mellomaldersk, medan andre stammar frå seinrenessansen. Om lag halvparten av songane kan knytast til musikk frå andre stader i Europa, medan andre berre finst i denne samlinga. Andre stammar truleg frå Finland eller Norden elles.
Samlinga skil seg ut gjennom å vera eit samarbeid mellom den katolsksinna Petri og den lutheranske Finno kort tid etter reformasjonen, i ei tid prega av religiøs strid. Nokre av songane ber preg av dette, gjennom at fleire tilvisingar til jomfru Maria er blitt bytta ut med namnet Jesus. I andre høve står det katolske preget att, som i «Ava Maris Stella».
Det eldste gjenverande eksemplaret av Piæ Cantiones er oppbevart ved Jyväskylä universitet. Samlinga blei gjeven ut på nytt i 1625, med eit tillegg på 13 nye songar av ein komponist frå Rostock, Daniel Friderici. Gjennom dei neste hundreåra blei Piæ Cantiones trykt fleire gonger, og songane har lenge vore brukte i finske skular. På 1800-talet danna songane utgangspunkt for fleire engelske songar, i nokre høve omsetjingar, i andre høve nydiktingar til dei eldre songane, som julesongen «Good King Wenceslas» til vårmelodien «Tempus adest floridum».
Terje Håkonsen
Terje Håkonsen er ein norsk profesjonell snøbrettkøyrar.
Håkonsen dominerte fristilkøyring i 1990-åra, og vann verdsmeisterskapen i halfpipe tre gonger på rad, i 1993, 1995 og 1997. Han har også vunne fem europameisterskapar i halfpipe (1991, 1992, 1993, 1994, 1997) og den opne amerikanske meisterskapen i halfpipe tre gonger (1992, 1993 og 1995).